Николай Гумильов
Птица

Превод от руски: Бойко Ламбовски, 1993

chitanka.info

Нямам вече нито искрица

от молитвения захлас.

И над мен заплашителна птица

с огнен поглед съзирам аз.

Чувам сдържания й ропот

като звън цимбален е той,

като пагубен морски рокот

от гръмлив, побелял прибой.

Ето — виждам — нокти-стомана

висват в синкава светлина,

като пръски от мръсна пяна,

озарени от зла луна.

Аз се плаша. Не я разбирам.

Не съм младият Ганимед,

който броди с изящна лира

под Олимп, за да бъде взет.

Ако с гълъб такъв ме вика

Бог и дава така сигнал,

то защо не прилича никак

тази птица на гълъб бял?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.